Document ID: 32011R1241

KOMISSION TÄYTÄNTÖÖNPANOASETUS (EU) N:o 1241/2011,
annettu 30 päivänä marraskuuta 2011,
eräisiin vuoden 2011 pyyntiponnistuksiin tehtävistä alennuksista tiettyjen jäsenvaltioiden edeltävän vuoden liikakalastuksen vuoksi annetun täytäntöönpanoasetuksen (EU) N:o 1211/2011 kumoamisesta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 106 artiklan 1 kohdan,
sekä katsoo seuraavaa:
(1)
Komission täytäntöönpanoasetuksessa (EU) N:o 1211/2011 (2) alennetaan tiettyjen jäsenvaltioiden osalta neuvoston asetuksessa (EU) N:o 57/2011 (3) ja tietyille alueille ja kalastuksille neuvoston asetuksessa (EY) N:o 1415/2004 (4) vahvistettua suurinta sallittua pyyntiponnistusta.
(2)
Tiettyjen jäsenvaltioiden kanssa äskettäin käydyn kirjeenvaihdon perusteella on tarpeen tutkia lisää täytäntöönpanoasetuksen (EU) N:o 1211/2011 perustana olevia tietoja ja täytäntöönpanoasetuksen (EU) N:o 1211/2011 liitteen mukaisesti vahvistettuja alennettuja pyyntiponnistusmääriä.
(3)
Koska täytäntöönpanoasetusta (EU) N:o 1211/2011 sovelletaan sen voimaantulon jälkeen sellaisenaan kaikissa jäsenvaltioissa ja koska sillä voi olla välittömiä vaikutuksia eräiden EU:n toimijoiden kalastustoimintaan, se on aiheellista kumota samasta päivästä alkaen kunnes se on tutkittu ja korvattu uudella asetuksella. Tämä ei vaikuta komission velvollisuuteen alentaa seuraavien vuosien pyyntiponnistusta vuonna 2010 tapahtuneen liikakalastuksen vuoksi,
ON HYVÄKSYNYT TÄMÄN ASETUKSEN:
1 artikla
Kumotaan täytäntöönpanoasetus (EU) N:o 1211/2011.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 1 päivästä joulukuuta 2011.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä marraskuuta 2011.

Labels: 11
18
6
20